
RAPORT DE SPECIALITATE

privind asigurarea cofinanţării Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”

Având în vedere Expunerea de motive a Primarului Municipiului Timişoara şi Proiectul de hotărâre privind asigurarea cofinanţării Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”,  prin care se propune aprobarea cofinanţării proiectului mai sus amintit,
Facem următoarele precizări:
In vederea dezvoltării infrastructurii de apă şi apă uzată a judeţului Timiş, Aquatim SA a elaborat „Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”.
 Proiectul se încadrează în actuala etapă de dezvoltare 2014-2020 şi este prevăzută finanţarea acestuia prin Programul Operational Infrastructura Mare (POIM), Axa Prioritară 3 - Dezvoltarea infrastructurii de mediu în condiţii de management eficient al resurselor, Obiectivul Specific (OS) 3.2 - Dezvoltarea infrastructurii integrate de apă şi apă uzată. 
Scopul proiectului este de a dezvolta sectorul de apă şi apă uzată din aria de operare a Aquatim S.A, în vederea atingerii tintelor asumate de Romania conform Tratatului de Aderare la Uniunea Europeana, particularizate la nivelul judetului Timis.

Obiective specifice ale Proiectului si indicatori de rezultat:

a. asigurarea accesului la serviciul public de alimentare cu apa de calitate, controlata microbiologic, in  conditii de siguranta si  protectie a sanatatii, in conformitate cu Directiva 98/83/ CE de la 80 % inainte de Proiect la 98 % dupa Proiect;

b. cresterea nivelului colectarii si epurarii apelor uzate, respectiv imbunatatirea calitatii efluentilor, in conformitate cu Directiva privind Apele Uzate Urbane 91/271/CEE, in 28 aglomerari, de la  87 % inainte de Proiect, la 98 % dupa Proiect (exprimat in LE)

c. imbunatatirea sistemelor de management al apei si apei uzate prin:

c.1. reducerea procentului de apa non profit  in aria Proiectului de la 38 % inainte de Proiect,  la 28 % dupa Proiect;

c.2. reducerea infiltratiilor in retelele de canalizare din aria Proiectului  de la 35 % inainte de Proiect  la 25 % dupa Proiect; 

c.3. optimizarea functionarii si operarii sistemelor de apa si canalizare in 26 de sisteme de alimentare cu apa si 28 de aglomerari;

c.4. introducerea a 5 sisteme SCADA zonale si a unui sistem SCADA /regional in 6 localitati, din cele 6 zone de operare aferente infrastructurii de apa/canalizare (pentru controlul intregii arii de operare) si prevederea SCADA local pentru toate obiectele noi/reabilitate;

d. imbunatatirea nivelului de gestionare a namolului din 28 aglomerari

Obiectivul general al Proiectului pentru municipiul Timişoara constă în:

· Conducta de transport pentru alimentare cartier Aeroport (racord la conducta de transport Timisoara – Giarmata Vii);

· Reabilitare conducta de aductiune de la frontul de captare Timisoara Est – STA Urseni pe o lungime L = 100m. Se vor reabilita si 10 camine pe lungimea respectiva;
· Modernizare statie de tratare Bega:
· Conducta de legatura, de la camera de amestec la statia de pompare treapta I;

· Montarea in bazinul de aspiratie a statiei de pompare treata I, a doua mixere submersibile;

· Modificarea scopului tehnologic pentru statia de pompare treapta I - in momentul de fata pompeaza apa decantata la filtre, iar dupa realizarea investitiei, va pompa apa bruta in decantoarele lamelare;

· Decantoare lamelare;

· Gospodarie de reactivi (polimer);

· Statie de filtrare noua;

· Statie de pompare, pentru golirea rezervoarelor de 10000 mc;

· Conducte in incinta;

· Demolari si amenajarea terenului;

· Sistem SCADA.

· Extinderea si reabilitarea prin inlocuire retea de distributie in Timisoara.

 
Proiectul va beneficia de cofinantare din partea Uniunii Europene din Fondul de Coeziune.

În prezent proiectul este în faza de aprobare finală la Autoritatea de Management pentru POIM, estimându-se că aplicaţia de finanţare pentru judeţul Timiş ar putea fi aprobată până la sfârşitul lunii septembrie 2018.
Prin adresa nr. RE2018-1565/18.07.2018 emisă de către Aquatim SA se solicită aprobarea cofinanţării municipiului Timişoara pentru Proiectul regional de dezvoltare a infrastructurii de apă şi apă uzată din judeţul Timiş, în perioada 2014-2020”, în conformitate cu prevederile Ghidului Solicitantului - AP3, OS 3.2 – Programul Operaţional Infrastructură Mare 2014-2020, cap. 3.2.7 Alte anexe la cererea de finanţare, prin emiterea unei Hotărâri de Consiliu Local.
Conform prevederilor cap. 1.8.2 din Ghidul Solicitantului - AP3, OS 3.2 – Programul Operaţional Infrastructură Mare 2014-2020, ratele de cofinanţare ale proiectelor integrate NOI sunt de 85% Fondul de Coeziune, 13% bugetul de stat şi 2% buget local.
Ţinând cont de aspectele prezentate mai sus propunem aprobarea cofinanţarii Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020” şi aprobarea contribuţiei proprii ce revine Municipiului Timişoara, prin Consiliul Local, la Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”, din valoarea investiţiei de 51.753.267 euro (fără TVA) – cheltuieli eligibile pentru Municipiul Timişoara, pentru asigurarea părţii de cofinanţare în cuantum de 2%, reprezentând 1.035.064 euro (fără TVA).
Municipiul Timişoara se obligă să asigure resursele financiare necesare implementării optime a proiectului în condiţiile acordării finanţării nerambursabile, pe durata derulării “Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020”. Sumele necesare cofinanţării vor fi cuprinse în bugetul local aferent perioadei de implementare a proiectului. 

Având în vedere prevederile legale expuse în prezentul raport, apreciem că proiectul de hotărâre privind asigurarea cofinanţării Proiectului Regional de dezvoltare a infrastructurii de apă şi apă uzată din judeţul Timiş, în perioada 2014-2020”, îndeplineşte  condiţiile pentru a fi supus dezbaterii şi aprobării plenului consiliului local. 

